pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ปิดงาน “ตลาดเกษตร เกรดพรีเมี่ยม” รายได้สะพัดตลาดคลองผดุงกรุงเกษม กว่า 26 ล้านบาท
วันอาทิตย์ที่ 26 พฤศจิกายน 2560
กระทรวงเกษตรและสหกรณ์ ปิดงาน “ตลาดเกษตร เกรดพรีเมี่ยม” รายได้สะพัดตลาดคลองผดุงกรุงเกษม กว่า 26 ล้านบาท
ลธน. เป็นประธานปิดตลาดคลองผดุงกรุงเกษมพร้อมมอบเกียรติบัตรแก่ผู้ประกอบการและตัวแทนหน่วยงานที่ให้การสนับสนุนในการจัดงานตลาดคลองผดุงกรุงเกษม ภายใต้ความร่วมมือของสํานักเลขาธิการนายกรัฐมนตรี
วันนี้ (26 พฤศจิกายน 2560) เวลา 14.00 น. ณ เวทีกลางตลาดคลองผดุงกรุงเกษม ข้างทําเนียบรัฐบาล พลเอก วิลาศ อรุณศรี เลขาธิการนายกรัฐมนตรี เป็นประธานในพิธีปิดงาน “ตลาดเกษตร เกรด พรีเมี่ยม” โดยนําสินค้าเกษตรเกรดคุณภาพดีจํานวนหลากหลายมาเสนอประชาชนในราคาย่อมเยา ทั้งนี้มี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม เข้าร่วมงาน โดยมีกระทรวงเกษตรและสหกรณ์เป็นเจ้าภาพ ภายใต้ความร่วมมือของสํานักเลขาธิการนายกรัฐมนตรี ซึ่งประสบผลสําร็จด้วยดีมีรายได้กระจายสู่ชุมชนกว่า 26 ล้านบาท พร้อมส่งมอบป้ายตลาดคลองผดุงกรุงเกษมให้แก่ผู้แทนธนาคารพัฒนาวิสาหกิจขนาดกลางและขนาดย่อมแห่งประเทศไทย (SMEs BANK) เจ้าภาพจัดงานตลาดคลองผดุงกรุงเกษมในเดือนธันวาคม 2560 และส่งมอบป้ายตลาดคลองผดุงกรุงเกษมสู่ตลาดประชารัฐให้แก่ผู้แทนกระทรวงมหาดไทย
โอกาสนี้ เลขาธิการนายกรัฐมนตรี ได้เป็นประธานในพิธีพร้อมกล่าวปิดงานฯ ว่า ขอแสดงความยินดีกับผู้ประกอบการที่จําหน่ายสินค้าและได้รับเกียรติบัตรในครั้งนี้ และขอบคุณกระทรวงเกษตรและสหกรณ์ ที่ได้สนับสนุนการจัดงานด้วยดีตลอดเดือนพฤศจิกายน 2560 ทั้งนี้ การจัดงานตลาดคลองผดุงกรุงเกษม ข้างทําเนียบรัฐบาล เป็นดําริของ พลเอกประยุทธ์ จันทร์โอชา นายกรัฐมนตรี เพื่อเปิดโอกาสให้ผู้ประกอบการรายย่อยจากทั่วประเทศได้ผลัดเปลี่ยนหมุนเวียนกันมาพบปะผู้บริโภคโดยตรง ด้วยการจําหน่ายสินค้าท้องถิ่นในราคาย่อมเยาโดยไม่ผ่านพ่อค้าคนกลาง อีกทั้งเป็นการให้ทุกกระทรวงหรือหน่วยงานภาครัฐอื่น ๆ หมุนเวียนมาจัดงานภายในตลาด ซึ่งตลาดคลองผดุงกรุงเกษมเป็นการลดความเลื่อมล้ําในสังคม พร้อมเพิ่มรายได้และเพิ่มช่องทางในการจําหน่ายสินค้าแก่ผู้ประกอบการรายย่อยเพื่อให้มีคุณภาพชีวิตที่ดีขึ้น ตลอดจนเชื่อมโยงความสัมพันธ์ระหว่างชุมชนเมืองและชนบทด้วยวิถีชีวิตความเป็นไทย ถือเป็นการดําเนินงานตามแนวทาง “ประชารัฐ” ที่เหมาะสมกับยุคปัจจุบันอย่างแท้จริง และเป็นการสนับสนุนเศรษฐกิจชุมชนรากฐานให้มีความเข้มแข็งและมั่นคง พร้อมกระจายรายได้สู่กลุ่มเกษตรกรและชุมชนทั่วประเทศให้มีคุณภาพชีวิตที่ดีอย่างยั่งยืนต่อไป
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กกจ. ส่งออกแรงงานไปทำงาน ตปท.แล้ว 47,368 คน สร้างรายได้เข้าประเทศ 76,362 ล้านบาท [กระทรวงแรงงาน]
วันจันทร์ที่ 25 พฤษภาคม 2563
กกจ. ส่งออกแรงงานไปทํางาน ตปท.แล้ว 47,368 คน สร้างรายได้เข้าประเทศ 76,362 ล้านบาท [กระทรวงแรงงาน]
กกจ. ส่งออกแรงงานไปทํางาน ตปท.แล้ว 47,368 คน สร้างรายได้เข้าประเทศ 76,362 ล้านบาท
นายสุชาติ พรชัยวิเศษกุล อธิบดีกรมการจัดหางาน เผย ตามที่ กรมการจัดหางาน มีนโยบายในการจัดส่งแรงงานไทยไปทํางานต่างประเทศ อย่างมีศักดิ์ศรีและมีคุณภาพชีวิตที่ดี มุ่งส่งเสริมการจัดส่งแรงงานไทยไปทํางานในประเทศที่มีศักยภาพ มีโอกาสได้รับการพัฒนาทักษะฝีมือ
เพื่อนํากลับมาใช้ในประเทศโดยเฉพาะในสาขาที่มีความจําเป็นต่อการพัฒนาเสริมสร้างศักยภาพของประเทศ ขณะนี้ (ตุลาคม 2562-เมษายน 2563) ส่งแรงงานไทยไปทํางานต่างประเทศแล้ว 47,368 คน คิดเป็นร้อยละ 47.37 ของเป้าหมายจัดส่งแรงงานไทยไปทํางานต่างประเทศที่ตั้งไว้ 100,000 คน โดยจัดส่งไปทํางานไต้หวันมากที่สุด 14,071 คน รองลงมาคือ สาธารณรัฐเกาหลี 5,755 คน มาเลเซีย 5,059 คน ญี่ปุ่น 4,481 คน และ อิสราเอล 3,273 คน สร้างรายได้เข้าประเทศ 76,362 ล้านบาท ซึ่งหากประเทศไทยสามารถส่งแรงงานไทยได้ตามเป้าหมาย จะมีรายได้เข้าประเทศไม่น้อยกว่าปีละ 140,000 ล้านบาท นับเป็นแนวทางในการส่งเสริมการมีงานทําที่สามารถนําเงินตราเข้าประเทศได้จํานวนมาก
อย่างไรก็ดี จากสถานการณ์การแพร่ระบาดของโรคโควิด-19 ทําให้การจัดส่งแรงงานไทยไปทํางานต่างประเทศอาจต้องใช้ระยะเวลาดําเนินการมากกว่าเดิม และการปฏิบัติงานต่างๆ ของกรมการจัดหางาน ได้ดําเนินการอยู่ภายใต้มาตรการป้องกันและควบคุมโรค และประกาศกําหนดของรัฐบาลอย่างเคร่งครัด ทั้งนี้ ขอย้ําให้แรงงานไทยที่สนใจเดินทางไปทํางานต่างประเทศ ควรไปอย่างถูกต้องตามกฎหมาย ซึ่งผู้ที่สนใจไปทํางานต่างประเทศ สามารถสอบถามรายละเอียดเพิ่มเติมได้ที่สํานักงานจัดหางานจังหวัดทุกจังหวัด หรือสํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร.1506 กด 2 กรมการจัดหางานนายสุชาติฯ กล่าว
รัฐบาลไทย-ข่าวทำเนียบรัฐบาล-นายกรัฐนตรีขอเวลาตัดสินใจเลือกพรรคการเมือง ขอให้ประชาชนศึกษานโยบายของแต่ละพรรคการเมืองให้ดี ว่าทำได้หรือไม่
วันพุธที่ 2 มกราคม 2562
นายกรัฐนตรีขอเวลาตัดสินใจเลือกพรรคการเมือง ขอให้ประชาชนศึกษานโยบายของแต่ละพรรคการเมืองให้ดี ว่าทําได้หรือไม่
นายกรัฐนตรีขอเวลาตัดสินใจเลือกพรรคการเมือง ขอให้ประชาชนศึกษานโยบายของแต่ละพรรคการเมืองให้ดี ว่าทําได้หรือไม่
วันนี้ (2 มกราคม 2562 ) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงความชัดเจนทางการเมือง หลังพรรคพลังประชารัฐเตรียมจะเสนอเชิญเป็นนายกรัฐมนตรีในบัญชีพรรค ว่า ยังมีเวลาตัดสินใจ เรื่องนี้ต้องขอศึกษาดูก่อน ตอนนี้อยากให้ประชาชนได้ศึกษาแนวทางของแต่ละนโยบายของพรรคการเมือง ไม่ใช่ดูเฉพาะพรรคพลังประชารัฐ ต้องมองทุกพรรคถึงความเป็นไปได้ของนโยบายที่ออกมาแล้วทั้งหมด และดูว่ารัฐบาลปัจจุบันทําอะไรไปแล้วบ้าง เพราะบางทีกล่าวซ้ํากับสิ่งที่รัฐบาลทําไปแล้ว และนําเอาไปขยายไปในสิ่งที่ไม่น่าเป็นไปได้ อันนี้ต้องระวังไม่อย่างนั้นจะเสียหาย เพราะถ้าประชาชนเชื่อมั่นไปแล้ว เมื่อถึงเวลาแล้วทําไม่ได้จะทําอย่างไร
“ฉะนั้นอยากฝากประชาชนทุกคนในเมื่อได้คาดหวังจากการเลือกตั้ง เมื่อออกนโยบายต่าง ๆ มาแล้ว ท่านจะต้องจําคําของท่านให้ได้ ว่าจะทําอย่างไรอย่างที่ว่ามาว่าทําได้หรือไม่ ไม่ใช่ว่าวันหน้าพอเลือกตั้งเข้ามาเป็นรัฐบาล แล้วก็ลืมกันหมด วันนี้ประชาชนต้องตัดสิน ต้องดูให้ดีว่าอะไรคืออะไร ตนเองก็กําลังดูอยู่ นโยบายหลายพรรคก็น่าสนใจ” นายกรัฐมนตรีกล่าว
ผู้สื่อข่าวถามว่า สรุปได้หรือยังว่าขณะนี้อยู่ระหว่างตัดสินใจให้ชื่อกับพรรคการเมืองเสนอชื่อเป็นนายกรัฐมนตรีแล้ว นายกรัฐมนตรีกล่าวว่า มี 2 ส่วน คือเราต้องศึกษาดูว่านโยบายพรรคนี้เป็นไปได้หรือไม่ ที่จะให้ทุนการศึกษานั้นทําได้จริงมั้ย เพราะตนเป็นรัฐบาลอยู่ก็รู้ว่าการใช้จ่ายงบประมาณเป็นอย่างไร ฉะนั้นถ้าเราพูดไปแล้วทําไม่ได้ อย่างนี้มันเสียหาย ถ้าพูดอะไรเสียหายและเป็นไปไม่ได้ ก็ไม่เห็นด้วย ไม่ได้พูดถึงพรรคใด หลายคนก็เสนอจะทําหลายอย่าง ซึ่งบางอย่างรัฐบาลทําอยู่แล้ว และไปพูดเหมือนกับรัฐบาลไม่ได้ทําอะไรเลย อย่างนี้มันไม่ใช่ บิดเบือนหรือเปล่าก็ไม่รู้เหมือนกัน ขอให้ซื่อสัตย์ต่อตัวเองกันหน่อยแล้วกัน
ในส่วนที่ 2 เมื่อดูนโยบายแต่ละพรรคและความเป็นไปได้ ก็จะตัดสินใจว่าจะชอบพรรคใด การตัดสินใจของตนเองเพราะต้องไปเลือกตั้งด้วย ดังนั้นการจะเลือกพรรคไหนเป็นเรื่องส่วนตัว แต่การจะเป็นนายกรัฐมนตรีหรือไม่ก็แล้วแต่ใครจะติดต่อมา ซึ่งตอนนี้มีให้ตัดสินใจ 2 อย่าง ขอให้ใจเย็น ๆ
------------------------------------------------
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศกระทรวงศึกษาธิการ เรื่อง มาตรฐานคุณวุฒิระดับปริญญาตรี สาขาวิชานิติศาสตร์ พ.ศ. ๒๕๖๑
วันจันทร์ที่ 17 ธันวาคม 2561
ราชกิจจานุเบกษา เผยแพร่ประกาศกระทรวงศึกษาธิการ เรื่อง มาตรฐานคุณวุฒิระดับปริญญาตรี สาขาวิชานิติศาสตร์ พ.ศ. ๒๕๖๑
ราชกิจจานุเบกษา เมื่อวันที่ ๑๓ ธันวาคม ๒๕๖๑ เผยแพร่ประกาศกระทรวงศึกษาธิการ เรื่อง มาตรฐานคุณวุฒิระดับปริญญาตรี สาขาวิชานิติศาสตร์ พ.ศ. ๒๕๖๑ เพื่อให้สอดคล้องกับกรอบมาตรฐานคุณวุฒิระดับอุดมศึกษาแห่งชาติ
ราชกิจจานุเบกษา เมื่อวันที่ ๑๓ ธันวาคม๒๕๖๑ เผยแพร่ประกาศกระทรวงศึกษาธิการ เรื่อง มาตรฐานคุณวุฒิระดับปริญญาตรี สาขาวิชานิติศาสตร์ พ.ศ. ๒๕๖๑ เพื่อให้สอดคล้องกับกรอบมาตรฐานคุณวุฒิระดับอุดมศึกษาแห่งชาติ ซึ่งจะส่งผลให้คุณภาพของบัณฑิตในสาขาหรือสาขาวิชาของแต่ละระดับคุณวุฒิมีมาตรฐานใกล้เคียงกันสถาบันอุดมศึกษาทุกแห่งที่จัดการศึกษาหลักสูตรระดับปริญญาตรี สาขาวิชานิติศาสตร์ต้องปรับปรุงหลักสูตรให้เป็นไปตามประกาศนี้ ภายในปีการศึกษา ๒๕๖๓
สาระสําคัญของประกาศคือ ตามประกาศกระทรวงศึกษาธิการ เรื่อง กรอบมาตรฐานคุณวุฒิระดับอุดมศึกษาแห่งชาติ พ.ศ. ๒๕๕๒ กําหนดให้จัดทํามาตรฐานคุณวุฒิสาขาหรือสาขาวิชา เพื่อให้สถาบันอุดมศึกษานําไปจัดทําหลักสูตรหรือปรับปรุงหลักสูตรและจัดการเรียนการสอน เพื่อให้คุณภาพของบัณฑิตในสาขาหรือสาขาวิชาของแต่ละระดับคุณวุฒิมีมาตรฐานใกล้เคียงกัน จึงจําเป็นต้องกําหนดมาตรฐานคุณวุฒิระดับปริญญาตรี สาขาวิชานิติศาสตร์ ให้สอดคล้องกับกรอบมาตรฐานคุณวุฒิระดับอุดมศึกษาแห่งชาติดังกล่าว
การจัดการศึกษาหลักสูตรระดับปริญญาตรี สาขาวิชานิติศาสตร์[นิติศาสตรบัณฑิต (น.บ.):Bachelor of Laws (LL.B.)]ต้องมีมาตรฐานไม่ต่ํากว่ามาตรฐานคุณวุฒิระดับปริญญาตรี สาขาวิชานิติศาสตร์ พ.ศ. ๒๕๖๑ ดังนั้น สถาบันอุดมศึกษาใดที่จัดการศึกษาในหลักสูตรระดับปริญญาตรี สาขาวิชานิติศาสตร์ อยู่ในวันที่ประกาศฉบับนี้ใช้บังคับต้องปรับปรุงหลักสูตรให้เป็นไปตามประกาศนี้ ภายในปีการศึกษา ๒๕๖๓
อนึ่ง เมื่อวันที่ ๒๘ พฤศจิกายน ๒๕๖๑ กระทรวงศึกษาธิการได้ออกประกาศมาตรฐานคุณวุฒิระดับปริญญาตรี สาขาวิชาแพทยศาสตร์พ.ศ.๒๕๖๑ ไปแล้ว (อ่านเพิ่มเติม) ซึ่งประกาศกระทรวงศึกษาธิการในการกําหนดมาตรฐานคุณวุฒิระดับปริญญาตรีสาขาวิชาต่าง ๆลงนามโดยรัฐมนตรีว่าการกระทรวงศึกษาธิการ
อ่าน..ราชกิจจานุเบกษาฉบับนี้
รายละเอียดราชกิจจานุเบกษา(มีทั้งหมด ๑๘ หน้า)
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สธ. ชู “1 จังหวัด 1 รพ.สต. ปลูกผักปลอดภัย” ช่วยผู้มีรายได้ตามนโยบายรัฐบาล ให้พึ่งพาตนเองได้
วันอาทิตย์ที่ 24 ธันวาคม 2560
สธ. ชู “1 จังหวัด 1 รพ.สต. ปลูกผักปลอดภัย” ช่วยผู้มีรายได้ตามนโยบายรัฐบาล ให้พึ่งพาตนเองได้
กระทรวงสาธารณสุข หนุนนโยบายรัฐบาล ช่วยผู้มีรายได้น้อยที่ขึ้นทะเบียนกับรัฐบาล ให้มีรายได้ทั่วประเทศ ชู “1 จังหวัด 1 รพ.สต. ปลูกผักปลอดภัย” จําหน่ายให้แก่โรงพยาบาล พร้อมเสริมนวดไทย ดูแลผู้สูงอายุ เพิ่มรายได้ให้แก่ผู้มีรายได้น้อย
กระทรวงสาธารณสุข หนุนนโยบายรัฐบาล ช่วยผู้มีรายได้น้อยที่ขึ้นทะเบียนกับรัฐบาล ให้มีรายได้ทั่วประเทศ ชู “1 จังหวัด 1 รพ.สต. ปลูกผักปลอดภัย” จําหน่ายให้แก่โรงพยาบาล พร้อมเสริมนวดไทย ดูแลผู้สูงอายุ เพิ่มรายได้ให้แก่ผู้มีรายได้น้อย
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า กระทรวงสาธารณสุขเสนอแนวทางในการยกระดับคุณภาพชีวิตของประชาชน ช่วยเหลือผู้มีรายได้น้อยที่ขึ้นทะเบียนไว้กับทางรัฐบาลประมาณ 11 ล้านคนให้มีรายได้เพิ่ม โดยมอบให้คณะกรรมการพัฒนาคุณภาพชีวิตระดับอําเภอ (พชอ.) ตัวแทนจากภาคส่วนต่างๆ ทั้งจากภาครัฐ ภาคเอกชน และภาคประชาชนร่วมสนับสนุน สอดคล้องกับบริบทสภาพแวดล้อมของแต่ละพื้นที่ อาทิ การนําภูมิปัญญาสมุนไพรในท้องถิ่นใน 13 จังหวัด 12 เขตสุขภาพทําเป็นผลิตภัณฑ์สมุนไพรที่มีคุณภาพ มีความปลอดภัย จําหน่ายสร้างรายได้ให้แก่ตนเองและชุมชน การจัดอบรมหลักสูตรการนวดไทยเพื่อสุขภาพ ใน 76 จังหวัด ให้แก่ผู้มีรายได้น้อยและคนพิการ โดยแบ่งเป็น 2 หลักสูตร คือ หลักสูตรนวดเท้าเพื่อสุขภาพ 60ชั่วโมง และนวดตัวเพื่อสุขภาพ 150 ชั่วโมง และอบรมภาคปฏิบัติให้แก่ผู้ดูแลผู้สูงอายุ จํานวน 70 ชั่วโมง เพิ่มรายได้และสนับสนุนการมีส่วนร่วมในชุมชนเพื่อการดูแลผู้สูงอายุ
นอกจากนี้ กระทรวงสาธารณสุขยังดําเนินงานร่วมกับหน่วยงานภาครัฐที่เกี่ยวข้องจัดทําโครงการ “1 จังหวัด 1 รพ.สต. ปลูกผักปลอดภัย”สนับสนุนที่ดินว่างเปล่า ในพื้นที่รับผิดชอบโรงพยาบาลส่งเสริมสุขภาพตําบล(รพ.สต.)ทั่วประเทศ ให้ผู้มีรายได้น้อยทําการเกษตรปลูกพืชปลอดภัย เพื่อผลิตและจําหน่ายแก่โรงพยาบาลในพื้นที่ ให้เป็นแหล่งวัตถุดิบที่ปลอดภัยต่อการบริโภคปลอดจากสารเคมีตกค้าง และช่วยยกระดับคุณภาพชีวิตผู้มีรายได้น้อยให้มีรายได้เพิ่มขึ้น สามารถพึ่งพาตนเองได้อย่างยั่งยืน
*************************** 24 ธันวาคม 2560
รัฐบาลไทย-ข่าวทำเนียบรัฐบาล-พล.ต.อ.อดุลย์ ประธาน กมธ.แรงงาน ลงพื้นที่ชลบุรี ตรวจเยี่ยมสถานประกอบการต้นแบบการจ้างงานที่ดี
วันพฤหัสบดีที่ 20 สิงหาคม 2563
พล.ต.อ.อดุลย์ ประธาน กมธ.แรงงาน ลงพื้นที่ชลบุรี ตรวจเยี่ยมสถานประกอบการต้นแบบการจ้างงานที่ดี
พลตํารวจเอก อดุลย์ แสงสิงแก้ว ประธานคณะกรรมาธิการการแรงงานวุฒิสภา และคณะ ลงพื้นที่ชลบุรีรับฟังปัญหาผู้ประกอบการและแรงงานที่ได้รับผลกระทบจากโควิด-19 ติดตามศูนย์บริหารแรงงานเขตพัฒนาพิเศษภาคตะวันออก ความพร้อมรองรับการว่างงาน พัฒนาอาชีพจากฐานชีวิตวิถีใหม่
พลตํารวจเอก อดุลย์ แสงสิงแก้ว ประธานคณะกรรมาธิการการแรงงาน วุฒิสภา กล่าวว่า ในวันนี้
(20 ส.ค.63) คณะกรรมาธิการการแรงงาน วุฒิสภา ผู้บริหารระดับสูงกระทรวงแรงงาน โดยมี นางเธียรรัตน์ นะวะมะวัฒน์ รองปลัดกระทรวงแรงงาน เข้าร่วมในครั้งนี้ด้วย ได้ลงพื้นที่จังหวัดชลบุรีมารับฟังสภาพปัญหาของประชาชนและผู้ประกอบการเพื่อติดตามสถานการณ์ที่มีผลกระทบด้านแรงงานจากการแพร่ระบาดของโควิด – 19 ตลอดจนความพร้อมของแต่ละภาคส่วนในการเตรียมการรองรับปัญหาการว่างงาน การพัฒนาอาชีพที่อาจเกิดขึ้นใหม่จากฐานวิถีชีวิตใหม่ (New Normal) และการดําเนินงานของศูนย์บริหารแรงงานเขตพัฒนาพิเศษภาคตะวันออก โดยได้เดินทางมาในพื้นที่ 2 จุด คือ จุดแรกที่ศาลากลางจังหวัดชลบุรี โดยมี นายภัครธรณ์ เทียนไชยผู้ว่าราชการจังหวัดชลบุรี กล่าวต้อนรับ
พล.ต.อ.อดุลย์ กล่าวต่อว่า จุดที่สองได้ไปที่บริษัท คิงส์ แพ็ค อินดัสเตรียล จํากัด ตั้งอยู่เลขที่ 333 หมู่ 4 ตําบลหนองไม้แดง อําเภอเมือง จังหวัดชลบุรี ซึ่งเป็นสถานประกอบกิจการผู้ผลิตถุงพลาสติกภายใต้ตราสินค้า HERO เพื่อรับฟังบรรยายสรุปและศึกษาดูงานประเด็นของผลกระทบจากโควิด-19 ที่ทางโรงงานได้รับเนื่องจากสถานการณ์โรคระบาดที่เกิดขึ้นและความต้องการแรงงานที่ทางโรงงานประสบปัญหาอยู่ในขณะนี้ ปัจจุบันมีพนักงานมากกว่า 2,500 คน แบ่งเป็นฝ่ายผลิต 2,300 คน คิดเป็นคนไทย 55 % และกัมพูชา 45 % ส่วนสํานักงานประมาณ 200 คน มีระบบสวัสดิการให้พนักงานทั้งกองทุนประสังคม กองทุนเงินทดแทน ประกันกลุ่ม เบี้ยขยัน เงินกู้ ค่าอาหาร และสวัสดิการอื่นๆ สําหรับบริษัทแห่งนี้เป็นสถานประกอบการที่มีระบบการจ้างงานที่ดี ในช่วงโควิดมีการจ้างงานเพิ่ม เนื่องจากมียอดสั่งซื้อเพิ่มขึ้น กระทรวงแรงงานได้เข้าไปสนับสนุนในการนําคนไทยมาจ้างแทนแรงงานต่างด้าว ซึ่งสถานประกอบการมีการเคลื่อนย้ายแรงงานอย่างเป็นระบบ
พล.ต.อ.อดุลย์ ยังกล่าวอีกว่า ในส่วนของจังหวัดชลบุรี มีสถานประกอบการ 16,247 แห่ง ลูกจ้าง 756,599 คน มีตําแหน่งงานว่าง 10,237 อัตรา มีผู้ประกันตนจํานวนรวมทั้งสิ้น 878,795 คน มีแรงงานต่างด้าว 135,945 คน มีความต้องการแรงงานประมงทะเล 1,759 คน และความต้องการแรงงานประมง 761 คน ขอรับสิทธิว่างงานเนื่องจากเหตุสุดวิสัยโควิด-19 จํานวน 97,751 คน จ่ายค่าชดเชยเป็นเงิน 756.07 ล้านบาท สถานประกอบการเลิกจ้าง/ปิดกิจการ 7 แห่ง ลูกจ้าง 4,523 คน ใช้มาตรา 75 จํานวน 482 แห่ง ลูกจ้าง 351,311 คน จากการรับฟังสภาพปัญหาในพื้นที่ด้านแรงงาน ซึ่งขณะนี้สถานการณ์โควิดคลี่คลายลงแล้ว จากนี้รัฐบาลจะได้มีการขับเคลื่อนในด้านต่างๆ เพื่อให้ผู้ที่ได้รับผลกระทบจากโควิด – 19 ได้มีงานทํา ทั้งการหางานให้ การ Up skill/Re skill เพื่อให้มีทักษะฝีมือสูงขึ้นตามความต้องการของผู้ประกอบการ และมีหลักประกันความมั่นคงในชีวิตต่อไป
รัฐบาลไทย-ข่าวทำเนียบรัฐบาล-สมอ. เตรียมบังคับให้ภาชนะและเครื่องใช้เมลามีนเป็นสินค้าควบคุม หลัง ครม. เห็นชอบ 1 เมษายน ที่ผ่านมา
วันพุธที่ 8 เมษายน 2563
สมอ. เตรียมบังคับให้ภาชนะและเครื่องใช้เมลามีนเป็นสินค้าควบคุม หลัง ครม. เห็นชอบ 1 เมษายน ที่ผ่านมา
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เตรียมบังคับให้ภาชนะและเครื่องใช้เมลามีนเป็นสินค้าควบคุม หลัง ครม. เห็นชอบ 1 เมษายน ที่ผ่านมา
สมอ. เตรียมบังคับให้ภาชนะและเครื่องใช้เมลามีนเป็นสินค้าควบคุม หลัง ครม. เห็นชอบเมื่อวันที่ 1 เมษายน ที่ผ่านมา คาดบังคับใช้ได้ในเดือนกันยายน 2563 นี้ ซึ่งจะมีผลให้ภาชนะเมลามีนทุกใบต้องได้มาตรฐาน
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า เมื่อวันที่ 1 เมษายน 2563 ที่ผ่านมา คณะรัฐมนตรีได้มีมติเห็นชอบให้ภาชนะและเครื่องใช้เมลามีนเป็นสินค้าควบคุมตามที่ กระทรวงอุตสาหกรรม โดย สมอ. เสนอ เพื่อความปลอดภัยของประชาชน เนื่องจากพบว่าปัจจุบันมีการนําเข้าภาชนะที่มีลักษณะใกล้เคียงกับภาชนะเมลามีนจากต่างประเทศ ซึ่งหากมีการนําไปใช้ใส่อาหารอาจมีการปนเปื้อนของสารฟอร์แมลดีไฮด์ซึ่งเป็นสารที่มีอันตรายต่อสุขภาพ ปะปนออกมาในอาหารได้ โดยเฉพาะเมื่อนําไปใส่อาหารที่มีความร้อนสูง มีไขมัน และอาหารที่มีความเป็นกรด เช่น ต้มยํา แกงส้ม เป็นต้น ทั้งนี้ มาตรฐานภาชนะเมลามีนฉบับนี้ คาดว่าจะประกาศบังคับใช้ภายในเดือนกันยายน 2563 ซึ่งจะทําให้ภาชนะเมลามีนทุกใบต้องได้มาตรฐาน มอก. และต้องแสดงเครื่องหมายมาตรฐานที่สินค้าทุกใบด้วย ทั้งนี้ เป็นไปตามนโยบายของรัฐมนตรีว่าการกระทรวงอุตสาหกรรม นายสุริยะ จึงรุ่งเรืองกิจ ที่ได้กําชับให้ สมอ. เร่งดําเนินการให้เป็นไปตามมติ ครม. อย่างเร่งด่วนเพราะถือเป็นนโยบายที่สําคัญของรัฐบาลที่ให้ความสําคัญกับประชาชนมาเป็นอันดับแรก
ปัจจุบัน สมอ. มีมาตรฐานภาชนะและเครื่องใช้เมลามีนแล้วจํานวน 2 มาตรฐาน คือ มาตรฐานภาชนะและเครื่องใช้เมลามีน มอก.524-2539 และมาตรฐานภาชนะและเครื่องใช้เมลามีน-ฟอร์แมลดีไฮด์ ยูเรีย-ฟอแมลดีไฮด์ และเมลามีน-ยูเรีย-ฟอร์แมลดีไฮด์ สําหรับอาหาร : เฉพาะด้านความปลอดภัย มอก. 2921 – 2562 มีผู้ประกอบการที่ได้รับใบอนุญาตแสดงเครื่องหมายมาตรฐานตาม มอก.524-2539 ซึ่งเป็นมาตรฐานทั่วไป จํานวน 4 ราย ซึ่งหากมาตรฐานใหม่ที่เป็นมาตรฐานด้านความปลอดภัยนี้มีผลบังคับใช้ ผู้ประกอบการที่ทํา และนําเข้าสินค้าดังกล่าวทุกรายจะต้องขออนุญาตจาก สมอ. ก่อน หากฝ่าฝืนจะมีความผิดตามกฎหมาย ต้องระวางโทษจําคุกไม่เกิน 2 ปี ปรับไม่เกิน 2 ล้านบาท หรือทั้งจําทั้งปรับ สําหรับผู้จําหน่ายหากท่านขายสินค้าที่ไม่เป็นไปตามมาตรฐาน ต้องระวางโทษจําคุกไม่เกิน 6 เดือน หรือปรับไม่เกิน 500,000 บาท หรือทั้งจําทั้งปรับ
เลขาธิการ สมอ. กล่าวเพิ่มเติมว่า “ในขณะที่มาตรฐานด้านความปลอดภัยฉบับใหม่นี้ยังไม่มีผลบังคับใช้ ก็ขอให้ผู้บริโภคเลือกซื้อผลิตภัณฑ์เมลามีนที่ได้มาตรฐานที่มีเครื่องหมาย มอก. แบบทั่วไปก่อนเพื่อความปลอดภัย ส่วนภาชนะที่ไม่ได้แสดงเครื่องหมาย มอก. ไม่แนะนําให้ใช้ เพราะผู้บริโภคไม่สามารถแยกแยะได้ด้วยตาเปล่าว่าได้มาตรฐานหรือไม่ เนื่องจากของที่มี มอก. และไม่มี มอก. มีลักษณะคล้ายกัน การพิสูจน์ต้องส่งห้องแล็ปทดสอบ ในเบื้องต้นขอแนะนําว่า หากนําภาชนะที่มีอยู่มาใช้ แล้วนําไปใส่อาหารร้อนหรืออาหารที่มีความเป็นกรด แล้วพบว่ามีความผิดปกติ เช่น ภาชนะเสียความมันเงา ผิวสาก บวม หรือขรุขระ หรือสีภาชนะซีดลง ก็ให้สันนิษฐานไว้ก่อนว่าอาจเป็นภาชนะที่ไม่ได้มาตรฐาน มีความเสี่ยงที่จะมีสารปนเปื้อนที่เป็นอันตรายปะปนออกมาสู่อาหารได้ แนะนําว่าอย่าใช้ภาชนะดังกล่าว”
รัฐบาลไทย-ข่าวทำเนียบรัฐบาล-"MCIO อก. ร่วมประชุมคณะกรรมการเทคโนโลยีสารสนเทศกระทรวงอุตสาหกรรม"
วันศุกร์ที่ 1 พฤษภาคม 2563
"MCIO อก. ร่วมประชุมคณะกรรมการเทคโนโลยีสารสนเทศกระทรวงอุตสาหกรรม"
"MCIO อก. ร่วมประชุมคณะกรรมการเทคโนโลยีสารสนเทศกระทรวงอุตสาหกรรม"
วันนี้ (1 พฤษภาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะผู้บริหารเทคโนโลยีสารสนเทศระดับสูงของกระทรวงอุตสาหกรรม (Ministry Chief Information Officer : MCIO) พร้อมด้วย ผู้บริหารเทคโนโลยีสารสนเทศระดับสูงของหน่วยงานระดับกรมต่าง ๆ (Department Chief Information Officer : DCIO) ของกระทรวงอุตสาหกรรม (อก.) เข้าร่วมประชุมด้วยระบบประชุมทางไกลผ่านจอภาพ ณ ห้องประชุม ชุณหะวัณ ชั้น 3 อาคารสํานักงานปลัดกระทรวงอุตสาหกรรม โดยมีการพิจารณาถึงการดําเนินงานระบบทะเบียนลูกค้ากระทรวงอุตสาหกรรม (i-Industry) เพื่อนําไปสู่การให้บริการแก่ผู้ประกอบการผ่านระบบดิจิทัล และการขับเคลื่อนการนํา “Single Form” มาใช้ในการดําเนินงาน เพื่อบูรณาการข้อมูลระหว่างหน่วยงานภายในกระทรวงอุตสาหกรรม นําไปสู่การยกระดับและพัฒนาอุตสาหกรรมอย่างยั่งยืน
รัฐบาลไทย-ข่าวทำเนียบรัฐบาล-กรมศุลกากรเปิดทำการตามปกติทุกแห่งทั่วประเทศ [กระทรวงการคลัง]
วันศุกร์ที่ 3 เมษายน 2563
กรมศุลกากรเปิดทําการตามปกติทุกแห่งทั่วประเทศ [กระทรวงการคลัง]
กรมศุลกากร ขอแจ้งให้ทราบว่า การนําเข้า-ส่งออกสินค้า และสินค้าผ่านแดน สามารถดําเนินการได้ปกติทั่วประเทศ ตามระเบียบกฎหมายศุลกากรและกฎหมายอื่นๆ ที่เกี่ยวข้อง
จากสถานการณ์การระบาดของโรคติดเชื้อไวรัสโคโรนา 2019 (COVID-19) ได้แพร่ระบาดอย่างรวดเร็วและเป็นวงกว้าง และหลายจังหวัดได้มีการระงับการเดินทางเข้า-ออกของบุคคล ยานพาหนะ และสิ่งของ ณ จุดผ่านแดนถาวร จุดผ่อนปรนการค้า และช่องทางอื่น ๆ ตลอดจนแนวชายแดนในบางพื้นที่ เป็นการชั่วคราว นั้น
กรมศุลกากร ขอแจ้งให้ทราบว่า การนําเข้า-ส่งออกสินค้า และสินค้าผ่านแดน สามารถดําเนินการได้ปกติทั่วประเทศ ตามระเบียบกฎหมายศุลกากรและกฎหมายอื่นๆ ที่เกี่ยวข้อง ทั้งนี้ การดําเนินการดังงกล่าวให้ถือปฏิบัติตามแต่ละจังหวัดประกาศกําหนด ท่านสามารถติดต่อสอบถามรายละเอียดเพิ่มเติมได้ ณ ที่ทําการศุลกากรในพื้นที่ หรือ สายด่วนกรมศุลกากร 1164 หรือ ศูนย์บริการศุลกากร (Customs Care Center) โทรศัพท์ 02-667-6656 หรือ webstie:ccc.customs.go.th
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๕/๒๕๖๓
วันศุกร์ที่ 22 พฤษภาคม 2563
กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๕/๒๕๖๓
กระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๕/๒๕๖๓
ในวันพฤหัสบดีที่ ๒๑ พฤษภาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจ ด้านกฎหมาย ครั้งที่ ๕ /๒๕๖๓ โดยมีคณะกรรมการฯ และผู้ที่เกี่ยวข้องเข้าร่วมฯเพื่อรับทราบ การรายงานผลการประชุม คณะกรรมการเฉพาะกิจด้านกฎหมาย ครั้งที่ ๔ /๒๕๖๓ การตอบข้อหารือแนวทางการจัดการเลือกตั้ง สมาชิกสภาผู้แทนราษฎรแทนตําแหน่งที่ว่างลง ภายใต้สถานการณ์การแพร่ระบาดของโรคติดเชื้อไวรัสโคโรน่า 2019 และรายงานความคืบหน้า การดําเนินการของ คณะอนุกรรมการเฉพาะกิจด้านคดี ภายใต้คณะกรรมการเฉพาะกิจด้านกฎหมาย รวมทั้งพิจารณาประเด็นการจัดการผลกระทบจากสถานการณ์แพร่ระบาดของโรคติดเชื้อไวรัสโคโรน่า 2019 ในการบังคับคดีแพ่ง คดีล้มละลาย และการฟื้นฟูกิจการของลูกหนี้
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมและมอบนโยบายกรมอุทยานแห่งชาติ สัตว์ป่า และพันธุ์พืช
วันศุกร์ที่ 19 ตุลาคม 2561
รมว.ทส. ตรวจเยี่ยมและมอบนโยบายกรมอุทยานแห่งชาติ สัตว์ป่า และพันธุ์พืช
รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมผลการดําเนินงานกรมอุทยานแห่งชาติ สัตว์ป่า และพันธุ์พืช พร้อมมอบนโยบาย
รัฐบาลไทย-ข่าวทำเนียบรัฐบาล-สธ. เตือนห้ามขาย ห้ามให้ เด็กต่ำกว่า 20 ปีดื่มแอลกอฮอล์ อุบัติเหตุเมาแล้วขับรับโทษ 3 เด้ง
วันอังคารที่ 31 ธันวาคม 2562
สธ. เตือนห้ามขาย ห้ามให้ เด็กต่ํากว่า 20 ปีดื่มแอลกอฮอล์ อุบัติเหตุเมาแล้วขับรับโทษ 3 เด้ง
กระทรวงสาธารณสุข ร่วมกับสํานักงานตํารวจแห่งชาติ ตรวจแอลกอฮอล์ในเลือดผู้ขับขี่ที่เกิดอุบัติเหตุทุกราย โทษสูงสุดจําคุก 10 ปี ปรับสูงสุด 2 แสนบาท ตรวจจับร้านขายเครื่องดื่มแอลกอฮอล์ให้เด็กอายุต่ํากว่า 20 ปี และหากเด็กต่ํากว่า 18 ปี ร้านค้าหรือผู้ปกครองจะมีโทษ
กระทรวงสาธารณสุข ร่วมกับสํานักงานตํารวจแห่งชาติ ตรวจแอลกอฮอล์ในเลือดผู้ขับขี่ที่เกิดอุบัติเหตุทุกราย โทษสูงสุดจําคุก 10 ปี ปรับสูงสุด 2 แสนบาท ตรวจจับร้านขายเครื่องดื่มแอลกอฮอล์ให้เด็กอายุต่ํากว่า 20 ปี และหากเด็กต่ํากว่า 18 ปี ร้านค้าหรือผู้ปกครองจะมีโทษทั้งตามพ.ร.บ.ควบคุมเครื่องดื่มแอลกอฮอล์ และพ.ร.บ.คุ้มครองเด็ก พ.ศ.2546 ลดอุบัติเหตุจากการดื่มแล้วขับ
วันนี้ (31 ธันวาคม 2562) นายอนุทิน ชาญวีรกูล รองนายกรัฐมนตรีและรัฐมนตรีว่าการสาธารณสุข ให้สัมภาษณ์ว่า กระทรวงสาธารณสุข ร่วมกับสํานักงานตํารวจแห่งชาติ ได้กําชับให้ทุกจังหวัดเข้มข้นการดําเนินงานตาม พ.ร.บ.ควบคุมเครื่องดื่มแอลกอฮอล์ พ.ศ. 2551 ห้ามขายในเวลา และสถานที่ห้ามขาย ห้ามขายให้เด็กอายุต่ํากว่า 20 ปี และผู้ที่มีอาการเมาสุรา เพื่อลดอุบัติเหตุจากการดื่มแล้วขับ หากเกิดอุบัติเหตุตํารวจจะส่งตรวจแอลกอฮอล์ในผู้ขับขี่ทุกราย และหากทําให้มีผู้บาดเจ็บจะมีโทษตามพ.ร.บ.จราจร โทษสูงสุดจําคุก 10 ปี และปรับสูงสุด 2 แสนบาท กรณีผู้ขับขี่มีอายุต่ํากว่า 20 ปี จะติดตามสืบหาร้านค้าที่ขายให้กับเด็ก มีโทษตาม พ.ร.บ.ควบคุมเครื่องดื่มแอลกอฮอล์ พ.ศ. 2551 ต้องระวางโทษจําคุกไม่เกินหนึ่งปี หรือปรับไม่เกินสองหมื่นบาท หรือทั้งจําทั้งปรับ แต่หากเป็นเด็กอายุต่ํากว่า 18 ปี ร้านค้าหรือผู้ปกครองจะมีโทษตาม พ.ร.บ.ควบคุมเครื่องดื่มแอลกอฮอล์ พ.ศ. 2551 และพ.ร.บ.คุ้มครองเด็ก พ.ศ.2546 ที่คุ้มครองเด็กอายุต่ํากว่า 18 ปี ต้องระวางโทษจําคุกไม่เกิน 3 เดือน หรือปรับไม่เกิน 3 หมื่นบาท หรือทั้งจําทั้งปรับ
นายอนุทินกล่าวต่อว่า คืนนี้เป็นคืนที่มีการเฉลิมฉลองส่งท้ายปีเก่าต้อนรับปีใหม่ มีเครื่องดื่มแอลกอฮอล์ในการกินเลี้ยงสังสรรค์ หากดื่มเครื่องดื่มแอลกอฮอล์ ขออย่าขับ และดูแลไม่ให้เด็กอายุต่ํากว่า 20 ปีดื่มอย่างเด็ดขาด เนื่องจากในช่วงเทศกาลปีใหม่ที่ผ่านมา พบว่าสาเหตุของอุบัติเหตุเกือบครึ่งมาจากการดื่มสุรา โดยร้อยละ 15 ของผู้บาดเจ็บหรือเสียชีวิตจากการดื่มสุราเป็นกลุ่มเด็กอายุต่ํากว่า 20 ปี เกือบทุกรายเป็นผู้ขับขี่จักรยานยนต์และไม่สวมหมวกนิรภัย
“ขอให้ประชาชนฉลองเทศกาลส่งท้ายปีเก่าต้อนรับปีใหม่อย่างมีความสุขกับครอบครัว ญาติมิตร เพื่อนฝูง ช่วยกันดูแล เตือน ยึดกุญแจไว้ ไม่ให้ผู้ที่ดื่มสุราออกไปขับรถ สําหรับผู้ขับขี่ที่จะเดินทางกลับในวันพรุ่งนี้ ควรเตรียมร่างกายให้พร้อม นอนหลับพักผ่อนให้เพียงพอ ปฏิบัติตามกฎจราจร เดินทางกลับมาทํางานอย่างปลอดภัย” นายอนุทินกล่าว
ทั้งนี้ ตั้งแต่วันที่ 27-30 ธันวาคม 2562 ตรวจปริมาณแอลกอฮอล์ในเลือดของผู้ขับขี่ทั้งหมด 1,075 ราย เป็นผู้ขับขี่อายุน้อยกว่า 20 ปี จํานวน 193 ราย ทราบผลแล้ว 70 ราย โดยตรวจพบแอลกอฮอล์ในเลือด 22 ราย คิดเป็นร้อยละ 31.42 มีปริมาณแอลกอฮอล์ในเลือดเกิน 20 mg% 19 ราย คิดเป็นร้อยละ 27.14 ของกลุ่มอายุน้อยกว่า 20 ปี และตรวจในผู้ขับขี่อายุ 20 ปีขึ้นไป 882 ราย ทราบผล 282 ราย โดยพบเกิน 50 mg% 153 ราย คิดเป็นร้อยละ 54.26 ของกลุ่มอายุ 20 ปีขึ้นไป
****************************** 31 ธันวาคม 2562